ai4bharat/Pralekha huggingface dataset:
संस्कृति मंत्रालय
हाल ही में प्राप्त हुईं देवी अन्नपूर्णा की मूर्ति काशी विश्वनाथ मंदिर, वाराणसी में अपने उचित स्थल पर प्राण प्रतिष्ठा के लिए 11 नवंबर को अपनी यात्रा प्रारंभ करेंगी: श्री जी. किशन रेड्डी
श्री जी. किशन रेड्डी 3 नवंबर को अयोध्या दीपोत्सव सहित उत्तर प्रदेश में विभिन्न सांस्कृतिक कार्यक्रमों में भाग लेंगे
मुख्य अंश:
- भारतीय पुरातत्व सर्वेक्षण  ने 15 अक्टूबर को देवी अन्नपूर्णा देवी की मूर्ति प्राप्त की और इसे काशी विश्वनाथ मंदिर में स्थापित किया जाएगा।
- पर्यटन, संस्कृति और पूर्वोत्तर क्षेत्र विकास मंत्री श्री जी किशन रेड्डी भी 3 नवंबर को अयोध्या दीपोत्सव कार्यक्रम में भाग लेंगे।
भारतीय पुरातत्व सर्वेक्षण  ने 15 अक्टूबर को कनाडा के ओटावा से लाई गई देवी अन्नपूर्णा की मूर्ति को प्राप्त किया था। यह मूर्ति उत्तर प्रदेश के वाराणसी में काशी विश्वनाथ मंदिर में प्राण प्रतिष्ठा के लिए 11 नवंबर को अपनी यात्रा प्रारंभ करेगी। केंद्रीय संस्कृति, पर्यटन और पूर्वोत्तर क्षेत्र विकास मंत्री ने यह जानकारी देते हुए कहा है कि वह 3 नवंबर, 2021 को उत्तर प्रदेश के मुख्यमंत्री श्री योगी आदित्यनाथ के आवास पर मीडिया से वार्तालाप करेंगे और देवी अन्नपूर्णा की मूर्ति की यात्रा का विवरण देंगे और प्रधानमंत्री के नेतृत्व में विभिन्न देशों से मूर्तियों और पुरावशेषों को वापस घर लाने के लिए किए गए प्रयासों का उल्लेख करेंगे।
1976 से अब तक 55 मूर्तियां भारत वापस आ चुकी हैं। इनमें से वापस लाई गईं 75 प्रतिशत मूर्तियां प्रधानमंत्री श्री नरेन्द्र मोदी के कार्यकाल के दौरान लाई गई हैं। 55 पुरावशेषों में से 42 को 2014 के बाद वापस किया गया, जिसमें अन्नपूर्णा देवी की मूर्ति अंतिम थी।
11 नवंबर को मूर्ति को दिल्ली से अलीगढ़ ले जाया जाएगा, वहां से 12 नवंबर को कन्नौज के मार्ग से होते हुए 14 नवंबर को यह अयोध्या पहुंचेगी। अंत में, 15 नवंबर को यह वाराणसी पहुंचेगी और जहां इन्हें पूर्ण पारंपरिक अनुष्ठान के पश्चात उत्तर प्रदेश के वाराणसी में काशी विश्वनाथ मंदिर में प्राण प्रतिष्ठित किया जाएगा।
प्रधानमंत्री श्री नरेन्द्र मोदी ने न केवल इन पुरावशेषों को पुनः प्राप्त करने में सहायता के प्रयास किए हैं, बल्कि व्यक्तिगत रूप से विदेश में अपनी आधिकारिक यात्रा के दौरान उन्हें अपने साथ वापस भी लाए हैं। हाल की सफलता विश्व के विभिन्न देशों के साथ हमारे निरंतर सांस्कृतिक संबंधों और उत्साहपूर्ण व्यक्तिगत संबंधों के कारण है जिसे प्रधानमंत्री अन्य देशों के प्रमुखों के साथ साझा करते हैं। यह हमारे देश के ऐतिहासिक अतीत की सराहना और इसे स्वीकार करने की दिशा में एक सक्रिय कदम है। हमारी मूर्तियाँ भारत की धरोहर हैं। संस्कृति मंत्रालय उन प्राचीन वस्तुओं को वापस लाने के लिए विदेश मंत्रालय के साथ मिलकर कार्य कर रहा है जिनका न केवल विरासत मूल्य है बल्कि इनका स्थानीय महत्व भी है। जिन लोगों से उनकी पुश्तैनी विरासत ली गई थी, इस कदम के बाद उनकी आस्था और विश्वास को फिर से कायम किया जा सकेगा।
पर्यटन, संस्कृति और पूर्वोत्तर क्षेत्र विकास मंत्री श्री जी किशन रेड्डी भी 3 नवंबर को अयोध्या दीपोत्सव कार्यक्रम में भाग लेंगे।
इस उत्सव में पूरे अयोध्या नगर में 12 लाख दीये  प्रज्वलित कर एक रिकॉर्ड बनाने का प्रयास किया जाएगा। दीपावली पर सरयू नदी के किनारे राम की पैड़ी घाट पर करीब नौ लाख और नगर के विभिन्न स्थलों पर तीन लाख दीये प्रज्वलित किए जाएंगे।
अयोध्या दीपोत्सव में लोक कलाकारों की रैली, रामायण के विभिन्न प्रसंगों को दर्शाने वाली झांकियां, सरयूहरथी का प्रदर्शन, 3डी होलोग्राफिक शो, प्रोजेक्शन मैपिंग, विषयगत लेजर शो और राम लीला का मंचन भी शामिल होगा।
प्रधानमंत्री कार्यालय
प्रधानमंत्री ने श्री गुरु गोबिंद सिंह जी के प्रकाश पर्व पर लोगों को बधाई दी
प्रधानमंत्री श्री नरेन्द्र मोदी ने श्री गुरु गोबिंद सिंह जी के प्रकाश पर्व के अवसर पर देशवासियों को बधाई दी है।
एक ट्वीट में, प्रधानमंत्री ने कहा;
"श्री गुरु गोबिंद सिंह जी के प्रकाश पर्व पर बधाई। उनका जीवन और संदेश लाखों लोगों को शक्ति देता है। मैं हमेशा इस तथ्य को संजो कर रखूंगा कि हमारी सरकार को उनके 350वें प्रकाश उत्सव को मनाने का अवसर मिला है। उस समय की अपनी पटना यात्रा की कुछ झलकियां साझा कर रहा हूँ। https://t.co/1ANjFXI1UA"
मंत्रिमण्डल
कैबिनेट ने यूपीएससी और सीएससीएम के बीच सहमति-पत्र  को मंजूरी दी
प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने संघ लोक सेवा आयोग  और सिविल सर्विस काउंसिल ऑफ मंगोलिया  के बीच सहमति-पत्र  को स्वीकृति दे दी है।
इस एमओयू से सीएससीएम तथा यूपीएससी के बीच मौजूदा संबंध और ज्यादा मजबूत होंगे। इस एमओयू से भर्ती करने के क्षेत्र में दोनों ही पक्षों के अनुभवों और विशेषज्ञता को साझा करने में सुविधा होगी।
वित्त मंत्रालय
आर्थिक मामलों के सचिव श्री सुभाष चंद्र गर्ग ने वाशिंगटन में ब्रिक्स देशों के वित्त मंत्रियों और केंद्रीय बैंकों के गवर्नरों की बैठक में भाग लिया
वाशिंगटन डी.सी. में 19 अप्रैल, 2018 को आईएमएफ/विश्व बैंक की वसंत बैठकों  के दौरान ब्रिक्स देशों के वित्त मंत्रियों और केंद्रीय बैंकों के गवर्नरों की पहली बैठक अलग से आयोजित की गई। इस बैठक में भारत सरकार के वित्त मंत्रालय का प्रतिनिधित्व आर्थिक मामलों  के विभाग में सचिव श्री सुभाष चंद्र गर्ग ने किया।
बैठक के दौरान जिन मुख्य मुद्दों पर चर्चा की गई वे नए विकास बैंक  के परियोजना संबंधी प्रवाह को सदस्य देशों में समान रूप से बढ़ाने, एनडीबी की सदस्यता का विस्तार करने, अवैध वित्तीय प्रवाह पर एक कार्यकारी समूह और सार्वजनिक-निजी भागीदारी पर एक ब्रिक्स कार्यदल  गठित करने के बारे में दक्षिण अफ्रीकी अध्यक्षता के प्रस्ताव से संबंधित थे। इस दौरान ब्रिक्स आकस्मिक रिजर्व व्यवस्था  के साथ-साथ ब्रिक्स बांड फंड से संबंधित मुद्दों पर भी चर्चा की गई।
आर्थिक मामलों के सचिव श्री गर्ग ने बैठक के दौरान इस बात पर विशेष जोर दिया कि भारत एनडीबी की सदस्यता का विस्तार करने पर आयोजित परिचर्चाओं में एक रचनात्मक सहभागी रहा है। उन्होंने यह विचार व्यक्त किया कि समय सीमा निर्धारित करने, जिन्हें व्यावहारिक रूप से हासिल करना मुश्किल है, के बजाय मूल्य और अनुवृद्धि/लाभ, जिसे नया सदस्य बैंक में लाएगा, पर एक अपेक्षाकृत अधिक सावधान एवं सतर्क दृष्टिकोण श्रेयस्कर होगा। सदस्य राष्ट्रों में एनडीबी के परियोजना संबंधी प्रवाह को समान रूप से बढ़ाने के मुद्दे पर श्री गर्ग ने कहा कि इस उद्देश्य को बुनियादी ढांचे के लिए वित्त पोषण संबंधी सदस्य देशों की आवश्यकता के साथ संतुलित किया जाना चाहिए। अवैध वित्तीय प्रवाह पर कार्यकारी समूह और सार्वजनिक-निजी भागीदारी  पर एक ब्रिक्स कार्यदल के गठन के प्रस्ताव पर सचिव  ने कहा कि भारत इस प्रस्ताव की सराहना करता है। हालांकि, उन्होंने यह सुझाव दिया कि एनडीबी में पहले से ही एक ‘परियोजना प्रबंध कोष’ है, इसलिए पीपीपी के लिए ठीक इसी तरह का अलग से एक प्रबंध कोष बनाना श्रेयस्कर नहीं होगा। यह ‘परियोजना प्रबंध कोष’ इसके अलावा पीपीपी परियोजनाओं के प्रोजेक्ट प्रबंधन में भी समर्थ होगा।
परिसंपत्ति श्रेणी के रूप में ब्राउनफील्ड  बुनियादी ढांचागत परियोजनाओं को विकसित करने संबंधी भारत के अनुभव को ध्यान में रखते हुए सचिव  श्री गर्ग ने यह सुझाव दिया कि ब्रिक्स देश वित्त पोषण के स्रोतों के रूप में पेंशन फंड, सॉवरेन वेल्थ फंड इत्यादि से वित्त प्राप्त करने के लिए बड़ी आसानी से उपलब्ध इस बुनियादी ढांचागत परिसंपत्ति श्रेणी पर विचार कर सकते हैं। उन्होंने ‘ब्रिक्स रेटिंग एजेंसी’ के प्रस्ताव पर ब्रिक्स के सदस्य देशों के बीच सर्वसम्मति सुनिश्चित करने के लिए अध्यक्षता से भी समर्थन मांगा। इसके साथ ही उन्होंने ‘ब्रिक्स रेटिंग एजेंसी’ की संभाव्यता के अध्ययन के लिए ब्रिक्स व्यवसाय परिषद के तत्वावधान में गठित विशेषज्ञ समूह द्वारा पेश की जाने वाली रिपोर्ट को प्राप्त करने और फिर उसे आगे बढ़ाने का अनुरोध अध्यक्षता से किया।
पर्यटन मंत्रालय
पर्यटन मंत्रालय ने स्वदेश दर्शन योजना के तहत देश में पर्यटन के बुनियादी ढांचे के विकास के लिए 5399.15 करोड़ रुपये की लागत वाली 76 परियोजनाओं को मंजूरी दी: श्री जी. किशन रेड्डी
"कुल 76 स्वीकृत परियोजनाओं में से 50 परियोजनाएं अब तक भौतिक रूप से पूरी हो चुकी हैं"
पर्यटन मंत्रालय ने अपनी स्वदेश दर्शन योजना  के तहत देश में पर्यटन के बुनियादी ढांचे के विकास के लिए 5399.15 करोड़ रुपये की लागत वाली 76 परियोजनाओं को मंजूरी दी है। इन स्वीकृत परियोजनाओं में जनजातीय और ग्रामीण क्षेत्र पर्यटन परियोजनाएं शामिल हैं।
पर्यटन मंत्रालय ने अब अपनी स्वदेश दर्शन योजना को स्वदेश दर्शन 2.0  का नया स्वरूप दिया है ताकि देश में पर्यटक और पर्यटन स्थल केंद्रित दृष्टिकोण के साथ पर्यटन स्थलों का स्थायी और जिम्मेदारीपूर्ण विकास किया जा सके। स्वदेश दर्शन 2.0 योजना के लिए दिशा-निर्देश महाराष्ट्र और तमिलनाडु सहित सभी राज्यों/केंद्र शासित प्रदेशों के प्रशासन को जारी किए गए हैं, हालांकि स्वदेश दर्शन 2.0 योजना के तहत विकास के लिए अभी किसी भी पर्यटन स्थल की पहचान नहीं की गई है। पर्यटन मंत्रालय पहले ही स्वदेश दर्शन योजना के तहत महाराष्ट्र में 2 और तमिलनाडु में 1 परियोजना को मंजूरी दे चुका है।
राज्य सरकारों/संघ राज्य क्षेत्र प्रशासनों द्वारा दी गई सूचना के अनुसार कुल 76 स्वीकृत परियोजनाओं में से 50 परियोजनाएं अब तक भौतिक रूप से पूर्ण हो चुकी हैं। पर्यटन मंत्रालय प्रत्येक सर्किट में पर्यटन के लिए जाने वाले पर्यटकों की कुल संख्या के संबंध में आंकड़े एकत्र नहीं कर रहा है।
पर्यटन मंत्री श्री जी. किशन रेड्डी ने आज राज्यसभा में एक प्रश्न के लिखित उत्तर में यह जानकारी दी।
कौशल विकास एवं उद्यमिता मंत्रालय
श्री राजीव चंद्रशेखर ने झारखंड में ग्रामीण उद्यमी योजना के तहत सफलतापूर्वक अपना प्रशिक्षण पूरा करने वाली 200 जनजातीय महिलाओं को सम्मानित किया
कौशल नए भारत के भविष्य के विकास का एक महत्वपूर्ण हिस्सा हैः राज्यमंत्री श्री राजीव चंद्रशेखर
मुख्य बिन्दु-
- 200 से अधिक जनजातीय महिलाओं को प्रमाण पत्र दिए गए, जिन्होंने इस प्रोजेक्ट के तीसरे चरण के तहत अपना कौशल प्रशिक्षण पूरा किया।
केंद्रीय कौशल विकास एवं उद्यमशीलता और इलेक्ट्रॉनिकी एवं सूचना प्रौद्योगिकी राज्यमंत्री श्री राजीव चंद्रशेखर ने आज कहा कि नये प्रधानमंत्री नरेन्द्र मोदी की अगुवाई में केंद्र सरकार इस दिशा में काम कर रही है कि नये भारत में सबके लिए नये अवसर हों।
गुमला के बिशुनपुर प्रखंड में एक कार्यक्रम में बतौर मुख्य अतिथि पहुंचे राज्यमंत्री ने कहा कि कि केंद्र सरकार ‘नये भारत, नए अवसर और नई समृद्धि’ उद्घोष के साथ आज कौशल विकास एवं उद्यमिता के कार्यक्रमों का संचालन कर रही है। उन्होंने कहा कि प्रधानमंत्री श्री नरेन्द्र मोदी ने 2016 में स्किल इंडिया कार्यक्रम शुरू किया था, उस समय उनके मन में यही था कि आने वाले दिनों में इससे नए अवसर पैदा हों जिससे नई समृद्धि आए। उन्होंने बताया कि स्किल इंडिया के तहत करीब 5 करोड़ युवाओं और युवतियों को कौशल प्रशिक्षण प्रदान किया गया है।
स्किल इंडिया मिशन के उद्देश्य का जिक्र करते हुए श्री राजीव चंद्रशेखर ने कहा कि स्थानीय स्तर पर ज्यादा से ज्यादा अवसर पैदा होने से लोगों को पलायन करने अर्थात दूसरी जगह जाने की जरूरत नहीं होगी।
उन्होंने आगे कहा कि आत्मनिर्भर भारत को लेकर प्रधानमंत्री श्री नरेन्द्र मोदी जी का जो संकल्प है वह आत्मनिर्भर गांवों, पंचायतों और जिलों से ही पूरा होगा।
राज्यमंत्री ने कहा कि प्रधानमंत्री श्री नरेन्द्र मोदी के नौ साल के कार्यकाल के दौरान देश में जो बदलाव आया है, वह नये भारत को दर्शाता है। उन्होंने कहा कि इस नये भारत में सबके लिए अवसर है। उन्होंने पुराने भारत का जिक्र करके पूर्व की सरकार के कार्यकाल से इस नये भारत की तुलना की। उन्होंने युवाओं से कहा ‘‘आपको अपने घरों के बुजुर्गों से पूछने पर पता चलेगा कि पुराने भारत में अवसर कितने कम होते थे और कौशल विकास व आगे बढ़ने के मौके कितने कम होते थे। आज हमारे प्रधानमंत्री का एक संकल्प है कि हर भारतवासी के पास मौका हो कि वो आगे बढ़े। सबका साथ सबका विकास, सबका विश्वास और सबका प्रयास के साथ हम आगे बढ़ें।’’
विकास भारती द्वारा आयोजित इस कार्यक्रम में स्किल इंडिया मिशन और संसदीय संकुल विकास परियोजना के माध्यम से ग्रामीण उद्यमी प्रशिक्षण पहल के तीसरे चरण के तहत सफलतापूर्वक प्रशिक्षण पूरा करने वाली 200 से अधिक जनजातीय महिलाओं को प्रमाण पत्र प्रदान किए गए।
श्री राजीव चंद्रशेखर ने उन्हें शुभकामनाएं देते हुए कौशल से नये अवसर के दरवाजे खुलने और समृद्धि आने की दो सच्ची कहानियां सुनाईं।
इस कार्यक्रम की अध्यक्षता केंद्रीय जनजातीय कार्य मंत्री श्री अर्जुन मुंडा ने की। भाजपा संगठक श्री वी. सतीश, राज्यसभा सदस्य श्री समीर उरांव, एनएसडीसी के मुख्य कार्यकारी अधिकारी श्री वेदमणि तिवारी, अनुसूचित जाति जनजाति मोर्चा के प्रदेश अध्यक्ष श्री शिवशंकर उरांव बतौर विशिष्ट अतिथि मौजूद थे।
रक्षा मंत्रालय
भारतीय वायुसेना की ओर से द्वितीय 'युद्ध और एयरोस्पेस रणनीति कार्यक्रम' के लिए कैपस्टोन सेमिनार का आयोजन
भारतीय वायु सेना ने आज द्वितीय 'युद्ध और एयरोस्पेस रणनीति कार्यक्रम'  के समापन अवसर पर वायु सेना सभागार, नई दिल्ली में कैपस्टोन सेमिनार का आयोजन किया। यह सेमिनार कॉलेज ऑफ एयर वारफेयर और सेंटर फॉर एयर पावर स्टडीज के तत्वावधान में आयोजित किया गया।
2022 में शुरू किया गया डब्ल्यूएएसपी 15 सप्ताह की अवधि का एक रणनीतिक शिक्षा कार्यक्रम है और इसका विन्यास प्रतिभागियों को रणनीति की गहन समझ प्रदान करने के लिए किया गया है। मुख्य रूप से इसका उद्देश्य रणनीतिक स्तर पर नीति से प्रेरित विचारों के सृजन के लिए क्रॉस-डोमेन ज्ञान को मिश्रित करने में सक्षम महत्वपूर्ण विचारकों को प्रोत्साहन देना है। द्वितीय डब्ल्यूएएसपी में आठ अधिकारियों ने रणनीति, सैन्य इतिहास, नागरिक-सैन्य संबंध, उच्च रक्षा संगठन, एयरोस्पेस पावर, सूचना युद्ध, प्रौद्योगिकी और हाइब्रिड युद्ध के क्षेत्र में गहन प्रशिक्षण प्राप्त किया।
इस सेमिनार में वायु सेना प्रमुख  एयर चीफ मार्शल वी आर चौधरी ने मुख्य भाषण दिया। इसमें तीनों सेनाओं के वरिष्ठ अधिकारियों, रक्षा अताशे, वरिष्ठ अधिकारियों, एयरोस्पेस पावर स्कॉलर्स, शिक्षाविदों और प्रतिष्ठित रक्षा संवाददाताओं ने शिरकत की। उन्होंने कहा कि डब्ल्यूएएसपी जैसे कार्यक्रमों का प्रयास अध्ययन की आदत को बढ़ावा देकर भविष्य के सैन्य नेतृत्वकर्ताओं को सेरेब्रेल डोमेन में तैयार करना है। उन्होंने कहा कि इस प्रकार हासिल किए गए ज्ञान को उन्हें 'क्या सोचें' के बजाय 'कैसे सोचें' के प्रश्न की ओर ले जाने वाला होना चाहिए। आसपास के बदलते रणनीतिक वातावरण के कारण यही स्व-अध्ययन भविष्य के नेताओं को रणनीतियां विकसित करने के लिए निरंतर रचनात्मक चिंतन करने के लिए तैयार करेगा।
वायु सेना प्रमुख ने कहा कि मानव पूंजी हमेशा सर्वोच्च रहेगी और इसलिए इसे प्रोत्साहित किया जाना चाहिए। उन्होंने कहा कि यद्यपि उभरती प्रौद्योगिकियां मानव बुद्धि के साथ सहजीवी बनी रहेंगी, इस प्रकार इन्हें लगातार आत्मसात करने और इनके मुताबिक ढलने की आवश्यकता होगी। वायु सेना प्रमुख ने कहा कि पिछले साल डब्ल्यूएएसपी करने वाले अधिकारियों का प्रदर्शन देखकर उन्हें प्रसन्नता हुई। उन्होंने कहा कि वह वर्तमान में इस कार्यक्रम को पूरा करने वाले और उनका अनुसरण करने वाले अधिकारियों के भारतीय वायु सेना में प्रमुख पदों पर आसीन होने की प्रतीक्षा कर रहे हैं।
अपने संबोधन के अंत में वायु सेना प्रमुख ने इस कार्यक्रम के माध्यम से छात्र अधिकारियों का मार्गदर्शन करने वाले परामर्शदाताओं की सराहना की। उन्होंने कामना की कि डब्ल्यूएएसपी के आगामी संस्करणों में भी वे ऐसा ही उत्साह बरकरार रखेंगे।
सेमिनार के पहले सत्र में प्रतिभागियों ने 'भारत और नई उभरती विश्व व्यवस्था: भारत की क्षेत्रीय और वैश्विक आकांक्षाओं के प्रति भारतीय वायुसेना की भविष्य की भूमिका' विषय पर अपने पेपर प्रस्तुत किए। इसके बाद आयोजित दूसरा सत्र में उन्होंने 'एकीकृत भारतीय महाद्वीपीय और समुद्री दृष्टिकोण के प्रति वायुशक्ति के उपयोग के लाभ' पर चर्चा की।
सूचना और प्रसारण मंत्रालय
प्रार्थनाओं और देखभाल ने नवजात सुखदीप सिंह को कोरोना योद्धा बना दिया
वह केवल 20 दिनों का ही था, जब वह कोरोना पोजिटिव पाया गया। और उसे कोरोना योद्धा बनने में दस दिन लगे। उसके माता-पिता की प्रार्थनाओं तथा डॉक्टर की नि:स्वार्थ सेवा एवं विशेषज्ञता और नर्सिंग स्टाफ की देखभाल ने उसे इस घातक वायरस के चंगुल से बचा लिया।
कल जब आरटी-पीसीआर सहित सभी मेडिकल जांचों से गुजरने के बाद जालंधर के पंजाब इंस्टीच्यूट ऑफ मेडिकल साईंसेज  से नवजात सुखदीप सिंह डिस्चार्ज हुआ तो वह शायद राज्य का सबसे छोटा विजेता था और इस अवसर पर हर तरफ मुस्कराहटें छाई थीं।
उसके माता-पिता दोनों ही निगेटिव थे। उसके पिता गुरदीप सिंह ने कहा, ‘अपना बच्चा होने की हमारी खुशी कुछ ही क्षणों के लिए थी। हमें यह जानकर धक्का लगा कि हमारा बच्चा कोरोना पॉजिटिव पाया गया है। कपूरथला के रहने वाले एक साधारण पृष्ठभूमि के गुरदीप सिंह ने कहा कि ऐसा लगता है कि भगवान ने हमारी प्रार्थना सुन ली है और वह अस्पताल द्वारा उपलब्ध कराई गई देखभाल तथा चिकित्सा सेवाओं की बदौलत स्वस्थ हो गया है।
मां संदीप कौर की खुशियों का कोई ठिकाना न रहा जब उन्होने चमक भरी आंखों के साथ अपने बच्चे को गोद में लिया।
दादी कुलविंदर कौर बेहद खुश थी। उन्होंने कहा, ‘वाहेगुरु दी मेहर होई जो मेरा पोता ठीक होके घर वापस आ गया। ‘डॉक्टरां ने उसदा बहुत ख्याल रखेया।‘
नवजात की देखभाल करने वाला नर्सिंग स्टाफ भी बहुत खुश था। टीम में शामिल एक नर्स रुबी ने कहा, ‘ हमने बच्चे की बेहद सावधानी के साथ देखभाल की। ऐसे नवजात को कष्ट से गुजरते देखना मुश्किल था।’ उसने कहा कि चूंकि उसकी मां को उसे दूध पिलाने की अनुमति नहीं थी, इसलिए उसे चम्मच से दूध पिलाया गया।
पीआईएमएस में बाल रोग विशेषज्ञ डॉ. जतिन्दर सिंह, जिनकी देखभाल में वह बच्चा स्वस्थ हुआ, ने कहा कि बच्चे को काफी बुखार और सीजर्स  के साथ भर्ती किया गया था। उसका मामला हमारे लिए बहुत चुनौतीपूर्ण था। इससे भी अधिक चुनौतीपूर्ण उसके माता-पिता को समझाना था। लेकिन उन्होंने मामले की गंभीरता समझी और बच्चे के उपचार में पूरा सहयोग दिया। डॉ. सिंह ने सावधान किया कि ‘वायरस के इस दूसरे चरण में, सभी को सुरक्षित रहने की जरुरत है और खुद को तथा समाज को बचाने के लिए सरकार द्वारा दिए गए सभी निर्देशों का पालन करना अनिवार्य है।’
आयुष
केंद्रीय आयुष मंत्री श्री सर्बानंद सोनोवाल ने विश्व होम्योपैथी दिवस पर वैज्ञानिक सम्मेलन का उद्घाटन किया
आम लोगों के बीच होम्योपैथी की स्वीकृति अधिक है और यह चिकित्सा शिक्षा प्राप्त करने वाले छात्रों की पहली पसंद बन सकती है: श्री सर्बानंद सोनोवाल
केंद्रीय आयुष तथा पोत, नौवहन एवं जलमार्ग मंत्री श्री सर्बानंद सोनोवाल ने आज नई दिल्ली में 'होम्योपैथी: पीपल्स चॉइस फॉर वेलनेस' पर दो-दिवसीय वैज्ञानिक सम्मेलन का उद्घाटन किया। इस अवसर पर आयुष तथा महिला एवं बाल विकास राज्य मंत्री डॉ. महेंद्रभाई मुंजपारा भी उपस्थित थे। आयुष मंत्रालय के तहत तीन शीर्ष निकाय - केंद्रीय होम्योपैथी अनुसंधान परिषद, राष्ट्रीय होम्योपैथी आयोग और राष्ट्रीय होम्योपैथी संस्थान संयुक्त रूप से विश्व होम्योपैथी दिवस  पर इस सम्मेलन का आयोजन कर रहे हैं। होम्योपैथी के संस्थापक डॉ. क्रिश्चियन फ्रेडरिक सैमुअल हैनिमैन की जयंती के उपलक्ष्य में विश्व होम्योपैथी दिवस मनाया जाता है।
सभा को संबोधित करते हुए श्री सोनोवाल ने कहा कि आयुष शिक्षा, सेवाकार्य और दवा विकास के क्षेत्रों में एक क्रांतिकारी परिवर्तन हो रहा है। उन्होंने कहा कि हाल ही में गठित राष्ट्रीय भारतीय चिकित्सा प्रणाली आयोग और राष्ट्रीय होम्योपैथी आयोग ने नई शिक्षा नीति के अनुसार आयुष शिक्षा के साथ तालमेल कायम किया है और नई प्रतिभाओं को इस हद तक आकर्षित कर रहे हैं कि आयुष के साथ-साथ होम्योपैथी भी चिकित्सा शिक्षा प्राप्त करने वाले छात्रों के लिए पहली पसंद बन सकती है। उन्होंने कहा कि होम्योपैथी दवाएं आसानी से ली जा सकती हैं और बड़ी संख्या में लोगों द्वारा स्वीकार्य हैं। श्री सोनोवाल ने कहा कि आम लोगों के बीच होम्योपैथी की स्वीकार्यता अधिक है और लोग कई पीढ़ियों से पारिवारिक चिकित्सकों से इलाज की मांग करते हैं।
इस अवसर पर डॉ. महेंद्रभाई मुंजपारा ने इस बात पर प्रकाश डाला कि होम्योपैथी विभिन्न बीमारियों के इलाज में बहुत प्रभावी है और कम लागत पर सुरक्षित तौर पर लोगों के स्वास्थ्य में सुधार करती है।
यह सम्मेलन इसकी अब तक की कार्यप्रणाली, होम्योपैथी के क्षेत्र में उपलब्धियों और होम्योपैथी के विकास के लिए भविष्य की रणनीति की समीक्षा करने का एक अवसर है। होम्योपैथी के प्रमुख हितधारकों के बीच एक संवाद शुरू करने की तत्काल आवश्यकता है जो नैदानिक अनुसंधान सूचना विज्ञान में बहुत आवश्यक व्यवसाय के मानकों, नैदानिक अनुसंधान में डेटा मानकों, नीतिगत मुद्दों, शैक्षिक मानकों और निर्देशात्मक संसाधनों का समाधान करेगा। प्रौद्योगिकी के क्षेत्र में तेजी से नई-नई खोजों के संदर्भ में, वैश्विक स्वास्थ्य सेवा के वितरण में बदलते प्रतिमान के एक हिस्से के रूप में, नैदानिक सेवा के वितरण और अनुसंधान को एक साथ मिलाकर इस लक्ष्य को प्राप्त किया जा सकता है। एकीकृत देखभाल में होम्योपैथी के प्रभावी और कुशल समावेश की दिशा में रणनीतिक कार्यों की पहचान करने तथा प्रस्तावित करने की अत्यधिक आवश्यकता है।
इस सम्मेलन में होम्योपैथी के अनुसंधानकर्ता, अंतःविषय धाराओं के वैज्ञानिक, चिकित्सक, छात्र, उद्योगपति सहित विभिन्न होम्योपैथी संघों के प्रतिनिधि शामिल थे।
प्रधानमंत्री कार्यालय
प्रधानमंत्री ने अप्रैल 2023 में मॉडर्न रेल कोच फैक्ट्री, रायबरेली द्वारा 10,000 कोचों के निर्माण के नए रिकॉर्ड की सराहना की
प्रधानमंत्री श्री नरेन्द्र मोदी ने अप्रैल 2023 में मॉडर्न रेल कोच फैक्ट्री, रायबरेली द्वारा अपनी स्थापना के बाद से 10,000 कोचों के निर्माण के नए रिकॉर्ड की सराहना की है।
रेल मंत्रालय के एक ट्वीट को साझा करते हुए प्रधानमंत्री ने एक ट्वीट में कहा;
"अद्भुत! यह 'मेक इन इंडिया' को बढ़ावा देने और रेलवे क्षेत्र को मजबूत करने के प्रयासों का एक हिस्सा है।"
रक्षा मंत्रालय
भारतीय नौसेना कोविड-19 लाकडाउन के दौरान हवाई परिचालनों की सहायता में विशाखापट्टनम एयरफील्ड से 24 घंटे परिचालन सुनिश्चित कर रही है
जारी कोविड-19 महामारी के दौरान वायरस के प्रसार को रोकने के लिए राष्ट्रव्यापी लाकडाउन के साथ, पूर्वी नौसेना कमान  के आईएनएस डेगा ने सुनिश्चित किया है कि विशाखापट्टनम का ज्वाएंट यूजर एयरफील्ड 24 घंटे खुला रहे। यह सुनिश्चित करने के लिए कि सभी आवश्यक सुरक्षा सेवाएं एवं एयरफील्ड सुविधाएं लगातार उपलब्ध रहें, एयरफील्ड में कार्मिक आवश्यकता संशोधित की गई है। इसने सुनिश्चित किया कि सभी विशेष उड़ानें एवं स्पाइसजेट की कार्गो उड़ान निर्बाधित रूप से अपने परिचालन जारी रखेंगी। जब से लाकडाउन लागू हुआ हैतब सेअभी तक कार्गो फ्लाइट की 15उड़ानेंपरिचालित हो चुकी हैं।
इसके अतिरिक्त, भारतीय नौसेना ने दिन-रात नियमित सामुद्रिक निगरानी मिशन जारी रखते हुए अपनी परिचालन चैकसी लगातार बनाये रखी है। एयर स्टेशन से परिचालित होने वाली ईएनसी, आईएएनएस 311 के डोर्नियर स्क्वाड्रन ने लगातार सामुद्रिक निगरानी मिशन जारी रखी है। इसके अतिरिक्त, अन्य सभी एयर ऐसेट्स को मिशन-रेडी रखा गया है और आवश्यकता पड़ने पर तत्काल तैनाती के लिए वे तैयार हैं।
एएम/एसकेजे
(
सामाजिक न्याय एवं अधिकारिता मंत्रालय
डीईपीडब्ल्यूडी में शपथ के साथ सद्भावना दिवस मनाया गया
देश भर में हर वर्ष 20 अगस्त को 'सद्भावना दिवस' मनाया जाता है, लेकिन इस वर्ष यह रविवार को पड़ने के कारण ‘सद्भावना शपथ’ आज यानी 18 अगस्त, 2023 को सभी सरकारी कार्यालयों में आयोजित की गई।
दिव्यांगजन सशक्तिकरण विभाग  सचिव श्री राजेश अग्रवाल के नेतृत्व में अधिकारियों ने आज सुबह 11 बजे अंत्योदय भवन, सीजीओ कॉम्प्लेक्स के सम्मेलन कक्ष में 'सद्भावना शपथ' ली।
यह दिवस सभी धर्मों, भाषाओं और क्षेत्रों के लोगों के बीच राष्ट्रीय एकता एवं सांप्रदायिक सद्भाव को बढ़ावा देने, हिंसा त्यागने तथा लोगों के बीच सद्भावना बनाए रखने के लिए मनाया जाता है।
स्वास्थ्य एवं परिवार कल्याण मंत्रालय
स्वास्थ्य सचिव ने नोवेल कोरोनावायरस रोग की स्थिति की समीक्षा की
सचिव  सुश्री प्रीति सूदन ने संबंधित अधिकारियों के साथ वर्तमान स्थिति की आज समीक्षा की। उन्होंने नोवेल कोरोनवायरस रोग के फैलाव के मुद्दों पर वर्तमान स्थिति और तैयारियों पर चर्चा की।
हांगकांग और चीन के अलावा सिंगापुर और थाईलैंड से सभी उड़ानों के लिए सार्वभौमिक जांच पहले से ही निर्धारित एरो-ब्रिजों पर चल रही है। यात्रियों की जांच अब सभी 21 हवाई अड्डों, अंतर्राष्ट्रीय बंदरगाह और सीमा पार क्षेत्र में हो रही है। अब तक 21 हवाई अड्डों पर 1636 उड़ानों और 176703 यात्रियों की स्क्रीनिंग की गई थी। स्वास्थ्य और परिवार कल्याण मंत्रालय नॉवेल कोरोनावायरस के कारण उत्पन्न होने वाली स्थिति से निपटने के लिए राज्यों / संघ शासित प्रदेशों को हर संभव सहायता प्रदान कर रहा है।
रोग के लक्षणों और सावधानियों के बारे में जागरूकता फैलाने के लिए राज्य की सीमाओं पर होर्डिंग्स लगाने, पैम्फलेट बांटने, घोषणाएं करने आदि जैसे पर्याप्त आईईसी कार्यकलाप किए जा रहे हैं। चिकित्सा कर्मियों और स्वास्थ्य अधिकारियों का नियमित रूप से अनुकूलन किया जा रहा है। सीमावर्ती गांवों में नोवेल कोरोनावायरस रोग, इसके लक्षणों, निवारक उपायों, रिपोर्टिंग आदि के बारे में जागरूकता और संवेदनशीलता बढ़ाने के लिए विशेष ग्राम सभाओं का आयोजन किया जा रहा है। राज्यों /संघ शासित प्रदेशों को अलर्ट पर रखा जा रहा है और राज्यों / संघ शासित प्रदेशों के साथ व्यक्तिगत सुरक्षा उपकरण और मास्क के पर्याप्त स्टॉक उपलब्ध हैं। वर्तमान में 7,994 व्यक्ति 32 राज्यों/केंद्र शासित प्रदेशों में सामुदायिक निगरानी में हैं। नियंत्रण और रोकथाम गतिविधियों को बहुत अधिक प्राथमिकता दी जा रही है। किसी भी आकस्मिक स्थिति का मुकाबला करने के लिए सभी राज्य अपनी त्वरित अनुक्रिया टीमों को लगातार सुदृढ़ बना रहे हैं।
1449 नमूनों का परीक्षण किया जा चुका है और 1446 नमूनों को निगेटिव पाया गया है। 3 नमूनों को पहले ही केरल में पॉजिटिव घोषित किया जा चुका है।
सामाजिक न्याय एवं अधिकारिता मंत्रालय
सामाजिक न्याय एवं अधिकारिता मंत्रालय की 24x7 टॉल फ्री मानसिक स्वास्थ्य पुनर्वास हेल्पलाइन का लॉन्च स्थगित
सामाजिक न्याय एवं अधिकारिता मंत्रालय ने खेद व्यक्त किया है कि वर्चुअल तरीके से 28-08-2020 को ‘किरण‘ टॉल फ्री मानसिक स्वास्थ्य पुनर्वास हेल्पलाइन नंबर के लॉन्च से संबंधित कार्यक्रम अब स्थगित कर दिया गया है और लॉन्च की नई तिथि सूचित कर दी जाएगी। मंत्रालय ने स्थगन के कारण हुई असुविधा के लिए भी खेद व्यक्त किया है।